Det er ikke kun i Danmark, at børn af afviste asylansøgere, der ikke vil rejse hjem, giver myndighederne hovedbrud.

Politiken beskrev i sidste uge forholdene for børnene på Sjælsmark Kaserne. De afviste og deres børn bliver behandlet anderledes i Sverige end i Danmark, men ifølge Annika Lindberg, der er i gang med at skrive en ph.d. om håndteringen af afviste asylansøgere i Sverige og Danmark ved Bern Universitet, lader svenskerne sig inspirere af Danmark.

»Det er bedre at være barn af en afvist asylansøger i Sverige end i Danmark. Men selv om midlerne er forskellige, er trenden er den samme i begge lande. Regeringerne ser, hvor langt de kan gå for at presse de afviste asylansøgere og deres børn til at tage hjem«, siger hun.